钦定古今图书集成/明伦汇编/官常典/第006卷 > 管子 > 《立政篇》
## 钦定古今图书集成/明伦汇编/官常典/第006卷 > 管子 > 《立政篇》

“修火宪，敬山泽，林薮积草。夫财之所出，以时禁发焉；
使民于宫室之用，薪蒸之所积，《虞师》之事也；决水潦，
通沟渎，修障防，安水藏，使时水虽过度，无害于五谷；
岁虽凶旱，有所秎获，司空之事也：相高下，视肥墝，观
地宜，明诏期前后，农夫以时钧修焉，使五谷桑麻皆
安其处，由田之事也；行乡里，视宫室，观树艺，简六畜”，
以时钧修焉。劝勉百姓，使力作毋偷，怀乐家室，重去
乡里，乡师之事也。论百工，审时事，辨功苦，上完利，监
壹五乡，以时钧修焉。使刻镂文采，无敢造于乡，工师
之事也。